Humphrey Bogart

Humphrey DeForest Bogart (* 25. december 1899, New York, USA – † 14. január 1957, San Francisco, Kalifornia, USA) bol významný americký filmový a divadelný herec.

Život 
Narodil sa v rodine doktora Belmont DeForesta Bogarta a maliarky Maude Humphreyovej ako najstarší z troch detí. Rodičia poslali Bogarta do súkromných škôl a dúfali, že pôjde študovať na Yale. V roku 1918 bol ale vylúčený z prestížnej univerzitnej prípravky Phillips Academy. Do konca prvej svetovej vojny slúžil v námorníctve. Potom začal hrať divadlo na Broadway a dostával menšie role vo filme. Zlom prišiel v roku 1936, keď dostal rolu gangstra vo filme The Petrified Forest. Nasledovalo mnoho snímkov, medzi ktorými sú najvýznamnejšie filmy režírované Johnom Hustonom. Spolupráca s týmto režisérom priniesla Bogartovi v roku 1951 jeho jediného Oscara za film Africká kráľovná. Kultovým sa stal jeho film Casablanca, v ktorom stvárnil cynického antihrdinu, schopného vykonať správny čin v pravú chvíľu. 

Bogart bol štyrikrát ženatý, ale až posledné manželstvo s herečkou Lauren Bacall, ktorú spoznal pri nakrúcaní filmu To Have and Have Not, bolo šťastné. Zomrel v roku 1957 na rakovinu pažeráka.

Výber z filmografie 
 The Petrified Forest, r. Archie Mayo, 1936
 Dead End, r. William Wyler, 1937
 The Maltese Falcon, r. John Huston, 1941
 Across the Pacific, r. J. Huston, 1942
 Casablanca (Casablanca, r. Michael Curtiz, 1942
 To Have and Have Not, r. Howard Hawks, 1944
 The Big Sleep, r. H. Hawks, 1946
 The Treasure of the Sierra Madre, r. J. Huston, 1948
 Key Largo (Key Largo, r. J. Huston, 1948)
 Africká kráľovná (The African Queen, r. J. Huston, 1951
 The Caine Mutiny, r. Edward Dmytryk, 1954
 Sabrina (Sabrina, Billy Wilder, 1954
 Africká kráľovná (The Left Hand of God, r. E. Dmytryk, 1955
 The Harder They Fall, r. Mark Robson, 1956

Iné projekty

Externé odkazy 
 
 

Filmoví herci USA
Divadelní herci USA
Držitelia Oscara za najlepší mužský herecký výkon v hlavnej úlohe
Osobnosti USA anglického pôvodu
Osobnosti USA holandského pôvodu
Osobnosti z New Yorku
Úmrtia na rakovinu